text: Stóra lesivanakanningin, sum varð gjørd fyri tveimum árum síðum, gevur okkum eina ábending um, hvussu tað er í nógvum heimum – undir vanligum umstøðum. Har síggja vit, at sum heild eru tað mammurnar, sum gera oftast skúlating við børnunum, men flestu børnini fáa eisini hjálp frá pápunum. Tað sæst eisini, at talið av teimum, sum onga hjálp fáa, veksur úr 15 % í 4. flokki upp í 37 % í 9. flokki.
text: #000002
text: Felags fyri allar spurningarnar, sum børnini fingu í kanningini, er, at mamman verður oftast nevnd, sum tann, ið ger skúlating við børnunum; serliga væl sæst hetta, tá ið tað verður samanborið við, hvussu ofta børnini lesa; har sæst, at tey, sum fáa hjálp til skúlatingini frá mammuni, eru tey, sum lesa oftari í frítíðini. Hyggja vit at kynunum, sæst, at færri dreingir enn gentur fáa hjálp til skúlating.
text: #000003
text: Í lesivanakanningini var eisini kannað, hvørji viðurskifti gjørdu seg galdandi í teimum flokkunum, sum høvdu góða lesimentan. Har kom fram, at næmingarnir, sum lesa nógv, fáa hjálp til skúlating frá mammuni ella systkjum; í teimum flokkunum, sum høvdu vánaliga lesimentan, var øvut staðfest, at tá ið børnunum tørvaði hjálp til skúlating, vóru tað onnur enn mamman ella systkin, sum hjálptu. Kanningin vísti eisini, at tað er vanligari millum næmingar, sum lesa nógv, at fáa hjálp til skúlating, enn millum næmingar, sum lesa lítið.
text: #000004
text: Lesivanakanningin varð gjørd í 4., 6. og 9. flokki, og fleiri enn 1200 næmingar svaraðu. 89 % av teimum, sum tóku lut í kanningini, søgdu, at tey altíð ella næstan altíð gera skúlating.
text: #000005
text: Tað ber til at lesa alla kanningina her: 
text: #000006
text: Vit, ið røkja heimasíðuna um málmenning, hava allar brennandi áhuga fyri málmenning og lesing. Vit samstarva í ymiskum verkætlanum, eitt nú hava vit tikið stig til stóru kanningina av lesivanum 2017-2018.
text: #000010